laion/Wikipedia-Exotic huggingface dataset:
אליפות אירופה בכדורעף

אליפות אירופה בכדורעף (באנגלית: EuroVolley) היא טורניר הכדורעף הראשי לנבחרות לאומיות באירופה. התחרות מאורגנת על ידי קונפדרציית הכדורעף האירופית (CEV) ומתקיימת אחת לשנתיים. האלופה המכהנת היא פולין, שזכתה בתואר השני שלה בתחרות שנערכה ב-2023. אליפות אירופה הראשונה נערכה ב-1948 בצרפת, בהשתתפות שש נבחרות בלבד, וזכתה בה צ'כוסלובקיה. ב-15 הטורנירים הראשונים זכו אך ורק נבחרות ממזרח אירופה, כשצ'כוסלובקיה זכתה בשלוש, רומניה באחת וברית המועצות זכתה ב-11 אליפויות עד 1987, ביניהן תשע רצופות בשנים 1967–1987. כמו כן, נבחרת פולין סיימה כסגנית חמש פעמים רצופות בין 1975 ל-1983. השליטה הסובייטית באליפות הופסקה ב-1989, כשאיטליה זכתה בתואר לראשונה בתולדותיה וברית המועצות סיימה רק במקום הרביעי. איטליה הגיעה לגמר גם ב-1991, אך הפסידה בו לברית המועצות. לאחר התפרקות ברית המועצות ב-1991 הפכה איטליה לנבחרת הדומיננטית ביותר ביבשת ובעולם, לאחר שזכתה בחמש מתוך שבע האליפויות בין 1993 ו-2005. הולנד זכתה בטורניר הכדורעף במשחקים האולימפיים באולימפיאדת אטלנטה (1996) וזכתה באליפות אירופה שאירחה שנה מאוחר יותר, והרפובליקה הפדרלית של יוגוסלביה זכתה להישג דומה לאחר זכייתה באולימפיאדת סידני (2000) ובאליפות אירופה 2001. לאחר זכייתה ב-2005 הסתיימה תקופת הדומיננטיות של איטליה, ובחמשת הטורניר הבאים זכו חמש נבחרות שונות שמעולם לא זכו בתואר: ספרד, פולין, סרביה, רוסיה וצרפת. ב-2017 זכתה רוסיה בתחרות ושנתיים לאחר מכן עשתה זאת סרביה. איטליה זכתה בטורניר ב-2021 וב-2023 הגיעה לגמר שנערך ברומא אך הפסידה לפולין, שזכתה בתואר בפעם השנייה בהיסטוריה. ב-33 אליפויות אירופה זכו תשע מדינות שונות. רוסיה זכתה 14 פעמים (12 מהן כברית המועצות), איטליה זכתה בשבעה תארים, צ'כיה (כצ'כוסלובקיה) וסרביה (אחת כרפובליקה הפדרלית של יוגוסלביה) בשלושה, פולין בשניים ורומניה, הולנד, ספרד וצרפת עם תואר כל אחת. איטליה מחזיקה בשיא ההשתתפות באליפות אירופה עם 32 פעמים, כשהחמיצה את הטורניר רק ב-1950. בולגריה, צרפת ורוסיה (16 כברית המועצות) השתתפו כל אחת ב-31 טורנירים. נערך בית גמר, התוצאה היא תוצאת המשחק בין הנבחרות נבחרת ישראל בכדורעף השתתפה באליפות אירופה ארבע פעמים: ב-1951, 1967, 1971 ו-2023. ב-1951 סיימה הנבחרת במקום ה-10 והאחרון, לאחר שסיימה במקום השלישי בשלב הבתים עם רומניה וצרפת והפסידה בכל משחקי הדירוג. ב-1967 הפסידה הנבחרת לצ'כוסלובקיה ואיטליה אך ניצחה את פינלנד וטורקיה וסיימה במקום השלישי בבית. במשחקי הדירוג סיימה ישראל במקום ה-11 מתוך 20 נבחרות. ב-1971 סיימה ישראל במקום השני בבית עם צ'כוסלובקיה, טורקיה וסקוטלנד, וסיימה במקום ה-12 מתוך 22 בתחרות. ב-2023 אירחה ישראל, לצד איטליה, בולגריה ומקדוניה הצפונית, את אליפות אירופה, והנבחרת העפילה אוטומטית לטורניר. ישראל ניצחה את יוון ורומניה בשני המשחקים הראשונים אך הפסידה לצרפת, פורטוגל וטורקיה והודחה. מדיה וקבצים בנושא אליפות אירופה בכדורעף בוויקישיתוף אתר האינטרנט הרשמי של אליפות אירופה בכדורעף (באנגלית) תוצאות, באתר ה-CEV הישן אסי ממן, ‏ישראל תארח את אליפות אירופה בכדורעף, באתר ONE‏, 18 ביולי 2022 נבחרת ישראל בכדורעף פתחה את אליפות אירופה עם 2:3 על יוון, באתר וואלה, 29 באוגוסט 2023 אסי ממן, ‏נבחרת ישראל בכדורעף גברה 2:3 על רומניה, באתר ONE‏, 31 באוגוסט 2023 נבחרת ישראל הודחה מאליפות אירופה בכדורעף, באתר ONE‏, 5 בספטמבר 2023
בית הכנסת חארה

בית הכנסת חארה, הנקרא גם א-סלאה אל-כבירה (בית הכנסת הגדול), הוא בית כנסת עתיק שהיה קיים ברובע החארה, הרובע היהודי העתיק של תוניס, בירת תוניסיה. בית הכנסת נבנה בימי הביניים ונהרס ב־1961. בית הכנסת מתוארך לימי הביניים ועבר מספר שינויים במהלך המאות ה-18 וה-19. בין 1914 ל-1921 שונתה החזית שלו, שהייתה דיסקרטית בעבר, כדי להכיל שני בניינים פינתיים עם רצפות משובצות בסגנון נאו-מורי. יהדות בתוניסיה בית הכנסת חארה צגירה בית הכנסת אלגריבה מדיה וקבצים בנושא בית הכנסת חארה בוויקישיתוף Bismuth-Jarrassé & Jarrassé 2010, p. 73-77.
בית הכנסת בית-אל (ספקס)

בית הכנסת בית-אל הוא בית כנסת תוניסאי הממוקם בספקס, תוניסיה. בית הכנסת ממוקם בשדרות ד'אלג'רי במרכז העיר ספקס. בית הכנסת בית-אל הוא בית הכנסת החדש ביותר בתוניסיה. הוא נחנך ב 6 ביוני 1955 והוא גם אחד הגדולים בה. ב-2014 חולל בית הכנסת על ידי פרו-פלסטינים. מעשים דומים נעשו גם ב-2011 וב-2012. מדיה וקבצים בנושא בית הכנסת בית-אל בוויקישיתוף תוניסיה: בית הכנסת בספקס חולל בצורה משפילה - חדשות JDN, באתר JDN - חדשות, המגזר החרדי, כלכלה, דעות - עדכונים שוטפים מהארץ ומהעולם, ‏2014-05-06
טפסות

טפסות הן תבנית שלתוכה יוצקים בטון. תפקידן לתמוך בבטון הנוזלי ולשמור על צורתו בזמן היציקה, עד אשר הבטון יתמצק ויהיה חזק דיו לשאת את משקלו באופן עצמאי. פרק זמן זה נמשך בדרך כלל 24 שעות. לאחר שהבטון מתמצק, מפרקים את הטפסות. טפסות יכולות להיות לוחות או קרשי עץ, תבניות פלדה וקיימים גם חומרים אחרים בהם משתמשים, כגון פח מכופף, פלסטיק ואפילו קרטון (נהוג ביציקה של עמודי בטון עגולים). לעיתים, חלק מהטפסות הם למעשה רכיבי בטון אחרים, כגון יציקה קודמת, לבני בטון או לבנים מסוגים אחרים. בתקרת צלעות לדוגמה, משמשות לבני איטונג כחלק מהטפסות התחתונות של התקרה. סוג הטפסות בהן משתמשים ליציקה כלשהי נבחר לפי כמה שיקולים: מורכבות הצורה הרצויה של הבטון. מידת החזרתיות של הצורה. אם מדובר בצורת יציקה אשר חוזרת על עצמה פעמים רבות במבנה, או אפילו במבנים אחרים, רצוי להשתמש בתבניות פלדה המיוצרות במיוחד, בהן ניתן להשתמש פעמים רבות. בנייה מסוג זה נקראת בנייה מתועשת. עלות כוח האדם העוסק בטפסנות - אם כוח האדם זול יחסית, משתלם יותר כלכלית לבנות טפסות עץ ולפרקן, במקום להשתמש בטפסות יקרות מפלדה. מסיבה זו, ברוב אתרי הבנייה בישראל, משתמשים בטפסות עץ. סוג הטקסטורה הרצויה לבטון. אם הבטון אמור להישאר חשוף, טקסטורת הטפסות תהפוך לתשליל (נגטיב) טקסטורת הבטון. בסגנון הבנייה הברוטליסטי, בו הבטון נשאר חשוף, יש משמעות רבה לבחירה של הטפסות. אם מדובר בטפסות עץ, כיוון הקרשים ואורכם נראה אחר כך על גבי הבטון ולכן נבחר בקפידה. מלבד מתן צורה לבטון, על הטפסות לעמוד בלחץ הבטון, השואף להישפך כלפי חוץ. מסיבה זו, כחלק מעבודת הטפסנות, בונים תמיכות המונעות מהטפסות להתפרק לאחר יציקת הבטון לתוכן. תמיכות אלה יכולות להיות מוטות אלכסוניים (כמו בתמונה) או מוטות פלדה קצרים המחברים את הלוחות דרך חלל היציקה ונמתחים כאשר הלוחות נלחצים כלפי חוץ (לאחר מכן הם נשארים בתוך הבטון הקשה). פעמים רבות קורה, שהטפסות לא נבנו היטב, ולכן, הקרשים נבקעים מלחץ הבטון. לעיתים, שלדת העץ צפה למעלה ואז הבטון פורץ מתחת. במקרים אלו, כסף רב מתבזבז, הן עלות הבטון והן שעות עבודה רבות יורדות לטמיון. טפסות, באתר אנציקלופדיה בריטניקה (באנגלית)
בית הכנסת של היצינג

בית הכנסת של היצינג (בגרמנית: Hietzinger Synagoge) היה בית כנסת ברובע היצינג בווינה, אוסטריה. הוא נהרס במהלך ליל הבדולח בנובמבר 1938. בית הכנסת הוקם בשנת 1904 והיה בית תפילה קבוע של "אגודת בית הכנסת של היצינג". המבנה כלל 130 מושבים. מאחר שהמבנה הפך קטן מדי לכמות הגדולה של המתפללים, התכוונה העמותה לעבור לבניין גדול יותר. עם זאת, תחרות אדריכלים מתוכננת שהחלה ב-1912 לבסוף בוטלה עקב פרוץ מלחמת העולם הראשונה. ב-1924 הוכרזה לבסוף תחרות בינלאומית. במקום הראשון זכה האדריכל ארתור גרינברגר, יליד פולנק במוראביה (שהיגר מוינה לארצות הברית ב-1923). תוכניתו של גרינברגר יושמה לבסוף על ידי אדולף ילץ בין השנים 1926 עד 1928, והושלמה סופית רק ב-1931. משה לוין מונה לרב בית הכנסת וסלומון איינהורן היה לחזן הבכיר. בית הכנסת נהרס בהצתה במהלך ליל הבדולח בנובמבר 1938. שרידיו פונו ב-1939. בית הכנסת של היצינג היה בית הכנסת היחיד שנבנה בווינה בתקופת בין שתי מלחמות העולם ואחד המבנים האקספרסיוניסטיים החשובים של אותה תקופה. המבנה כלל גג שטוח והיה מעוטר בכתר מעוצב, שהעניק לבניין מראה רומנסקי והזכיר את בתי הכנסת מהמאה ה -17 בפודוליה ובווהלין. צורת חמשת החלונות בחזית הראשית מעל הכניסה הייתה על בסיס מגן דוד: המשולש המופנה כלפי מטה הוחלף בצורת פרחונית עם שלושה חצאי עיגולים. לאחר 1945 הותקן לוח נחושת במקום בו עמד בית הכנסת. בשנת 2004 הוקמה אנדרטה בשם "נקודת המבט" על ידי האמן הנס קופלוויזר והיא כוללת תמונה של בית הכנסת ההרוס. מדיה וקבצים בנושא בית הכנסת של היצינג בוויקישיתוף
יוחנן דקציון

רבי יוחנן דקציון (או רבי יוחנן דקרציון) היה אמורא ארץ ישראלי שלא נודע זמנו, אך ככל הנראה היה בן הדור השני לאמוראים. שלמה סיריליו, מראשוני פרשני התלמוד הירושלמי, טען כי יש לגרוס את שמו "רבי יוחנן דקיסריון" (מקיסריה). ומברכין על השלהבת ואין מברכין על הגחלת. רב חייה בר אשי בשם רב: אם היו הגחלים לוחשות מברכין. ר' יוחנן דקציון בשם ר' נחום בי ר' סימאי: ובלבד בנקטפת — תלמוד ירושלמי, מסכת ביצה פרק ה', הלכה ה', גמרא מברכין על השלהבת ואין מברכין על הגחלת. ר' חייא בר אשי בשם רב: אם היו גחלים לוחשות מברכין. ר' יוחנן דקרציון בשם רבי נחום בר סימאי: בלבד הנקטפת — תלמוד ירושלמי, מסכת ברכות פרק ח', הלכה ו', גמרא מקום קבורתו לא נזכר בספרות חז"ל, אך ישנה מסורת כתובה מסוף המאה ה-14 הטוענת לקברו במקום מגוריו - קציון. בספר "לוח קברות צדיקי ארץ ישראל", משנת 1400 לערך, מתאר עולה הרגל את קציון וכותב: קיסון היא קשיון, ר' יוחנן ור' שמעון בן לקיש כמו כן, מספר עולי רגל נוספים ציינו מסורת זו. יצוין כי מסורת קברו של שמעון בן לקיש בקציון קדומה יותר, אותה תיעד לראשונה מנחם החברוני בראשית המאה ה-13 (1215 לערך). חוקרי המקומות הקדושים ישראל מאיר גבאי, ישראל הרצברג והארכאולוג ד"ר יוסי סטפנסקי סיכמו בספרם "מקומות קדושים וקברי צדיקים בגליל" את נושא קברו: מסתבר שבמהלך הדורות החליפה המסורת העממית את רבי יוחנן דקציון עם רבי יוחנן בר נפחא, שקברו מצוין בטבריה בוודאות, היות שרבי שמעון בן לקיש, גיסו וידידו של רבי יוחנן (בר נפחא), קבור כאן... טעו וסברו שאף נקברו יחדיו דווקא בגלל שכאן בקציון נזכרה קבורתו של רבי יוחנן — "מקומות קדושים וקברי צדיקים בגליל". כרך א', עמוד 90 (מהדורות: 2007, 2011) על פי אותו מחקר שפורסם בשנת 2007 אותרו הקברים אותם זיהו עולי הרגל כקברם של יוחנן דקציון ושמעון בן לקיש בסמיכות לקברים שצוינו בטעות עד אז. חורבת קציון חז"ל אמוראים אמוראי ארץ ישראל התקופה הרומית בארץ ישראל הרב אהרן הימן, "יוחנן דקציון", תולדות תנאים ואמוראים, לונדון, תר"ע, חלק ב, באתר היברובוקס ישראל מאיר גבאי, "רבי יוחנן דקציון", מקומות קדושים וקברי צדיקים בגליל, ישראל, 2007 (מהדורת 2011), חלק א, עמוד 89 אריאל: כתב עת לידיעת ארץ ישראל (52), "קציון", "בתי-כנסת בגליל ובגולן", בגליל העליון, מאי 1987 (אייר תשמ"ז) רבי יוחנן דקציון, באתר אהלי צדיקים רבי יוחנן דקציון, באתר טלחופש רשימת (כתב יד) אילן א' "קברי צדיקים בארץ ישראל", אילן תשנ"ז "מקומות קדושים וקברי צדיקים בגליל", מהדורת 2011, חלק א, עמוד 89 "איגרת ייחוס האבות" ו"יחוס הצדיקים" (גרסת "הוספות ושינויים בספר יחוס הצדיקים" ברוך טולידאנו) ערך זה הוא קצרמר בנושא אמוראים. אתם מוזמנים לתרום לוויקיפדיה ולהרחיב אותו.
איברקספונגרפ

איברקספונגרפ (Ibrexafungerp) היא תרופה נוגדת פטריות הניתנת במתן פומי ומשמשת לטיפול של פטרת הנרתיק והפות, בעיקר מסוג Candida albicans. התרופה נותנת מענה למקרים של עמידות לתרופות ממשפחת האזולים, כגון פלוקונאזול, הניתנות בדרך כלל לטיפול בפטרת הנרתיק והפות. התרופה אושרה לשימוש על ידי מנהל המזון והתרופות האמריקאי ב־2021, וב־2022 אושרה לטיפול באירועים חוזרים של פטרת הנרתיק והפות. התרופה אינה נמצאת בסל התרופות בישראל. איברקספונגרפ ניתנת לשימוש לנשים עם פטרת מזן Candida albicans בנרתיק ובפות. התרופה מאושרת לנשים ולנערות לאחר שקיבלו וסת ואינה מאושרת לשימוש בהיריון. איברקספונגרפ כרגע נמצאת בשלבי מחקר לשימושים נוספים במקרים של אספרגילוזיס ריאתי וזיהומי קנדידה פולשניים. איברקספונגרפ (Ibrexafungerp) הוא טריטרפנואיד אנטיפונגלי, שפועל בדומה לתרופות אנטי-פטרייתיות מסוג אכינוקנדינים, למשל קספופונגין. התרופה מעכבת את הסינתזה של בטא-1,3-גלוקן, שמרכיב את דופן תא הפטרייה. ההבדל בין התרופות הוא באתר הקישור שלהן, מה שמונע עמידות צולבת בין התרופות. במחקרים בבעלי חיים הוכח כי איברקספונגרפ מתפזר היטב לרקמת הנרתיק, מה שהופך אותו לטיפול מועדף בקנדידה של הפות. איברקספונגרפ בעל זמינות ביולוגית של 50% במתן פומי, עם שונות מסוימת בין מטופלים. שיא הריכוזים מתרחשים לאחר 6-9 שעות וזמן מחצית החיים הוא 16–24 שעות. התרופה מתפזרת באופן נרחב לרוב הרקמות בריכוזים גבוהים בהרבה מאשר בפלזמה (פי 4–50), אך לא עוברת את מחסום הדם-מוח. לתרופה משך פעולה בינוני, שכן היא נלקחת פעמיים ביום, ואינדקס טיפולי רחב מכיוון שבניסויים קליניים המטופלות נטלו יותר מהמינון המומלץ ללא תופעות לוואי חמורות. יש לייעץ לחולות לגבי הסיכון לרעילות עוברית. התרופה נחשבת בטוחה לשימוש ותופעות לוואי שדווחו הן בעיקר במערכת העיכול (בחילות, הקאות, שלשול, כאב בטן) וסחרחורות. מדיה וקבצים בנושא איברקספונגרפ בוויקישיתוף Nancy A Phillips, Maria Rocktashel, Lena Merjanian, Ibrexafungerp for the Treatment of Vulvovaginal Candidiasis: Design, Development and Place in Therapy, Drug Design, Development and Therapy 17, 2023-02-07, עמ' 363–367 doi: 10.2147/DDDT.S339349 Allana J. Sucher, Annie Thai, Charlene Tran, Netra Mantena, Allwyn Noronha, Elias B. Chahine, Ibrexafungerp: A new triterpenoid antifungal, American journal of health-system pharmacy: AJHP: official journal of the American Society of Health-System Pharmacists 79, 2022-12-05, עמ' 2208–2221 doi: 10.1093/ajhp/zxac256 Ibrexafungerp, go.drugbank.com (באנגלית)
Unforgettable (שיר של מרקוס ומרטינוס)

"Unforgettable'" (בעברית: "בלתי נשכחת") הוא סינגל מאת הצמד המוזיקלי הנורווגי מרקוס ומרטינוס, אשר יצא לאור ב-2 במרץ 2024 על ידי חברת התקליטים יוניברסל רקורדס. השיר ייצג את שוודיה באירוויזיון 2024 שעתיד להתקיים במאלמה שבשוודיה, לאחר שזכה באותה שנה בתחרות המלודיפסטיבלן, הקדם השוודי לאירוויזיון. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌מתוקף היותה המדינה המארחת, שוודיה מעפילה לגמר באופן אוטומטי. עם זאת, היא הצביעה בחצי הגמר הראשון. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר בהן מצביעות. איטליה הופיעה לפני מולדובה ואחרי אזרבייג'ן. בגמר, שוודיה הופיעה ראשונה, לפני אוקראינה, וסיימה את התחרות במקום התשיעי עם 174 נקודות. מידע על היצירה "Unforgettable" באתר מיוזיק בריינז סרטון השיר "Unforgettable" באתר יוטיוב מידע על הרצועה "Unforgettable" באתר ספוטיפיי ג'ימי "ג'וקר" תורנפלדט (אנ'), ג'וי דב (אנ'), לינאה דב (אנ'), מרקוס גונארסן, מרטינוס גונארסן "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) ESC, Eurovision 2024: Semi-Final Running Orders revealed!, ‏26 במרץ 2024 (באנגלית) Eurovision 2024 Results: Voting & Points, Eurovisionworld (באנגלית בריטית) "Veckolista Singlar, vecka 10". Sverigetopplistan. נבדק ב-8 במרץ 2024. {{cite web}}: (עזרה)
C3H6

עבור הנוסחה הכימית C3H6 (מסה מולרית: 42.08 גרם/מול): האם התכוונתם ל... ציקלופרופאן פרופילן – היודע גם כפרופן
1713 בצרפת

שנת 1713 בצרפת הייתה השנה בה ציינה צרפת 726 שנות לאום. לואי הארבעה עשר, מלך צרפת 24 ביולי – נחתם הסכם אוטרכט שנועד לסיים את מלחמת הירושה הספרדית. 15 במרץ – ניקולא לואי דה לאקאי, אסטרונום (נפטר ב-1762) 5 באוקטובר – דני דידרו, פילוסוף (נפטר ב-1784) מדיה וקבצים בנושא 1713 בצרפת בוויקישיתוף
הספר הכחול (בינוי)

"המפרט הכללי לעבודות בנייה" או "הספר הכחול" הוא מסמך שמופק על ידי הוועדה הבין-משרדית לסטנדרטיצזיה והמרכז את מפרטי העבודה המקובלים בעבודות הנדסיות ובעיקר במכרזים ציבוריים של משרדי ממשלה, רשויות מוניציפליות וחברות ממשלתיות. הוועדה הבין-משרדית לסטנדרטיצזיה הוקמה בראשית שנות ה-80 של המאה ה-20 והיא מורכבת מנציגי משרדי הביטחון, הבינוי והשיכון, האוצר והתחבורה. תפקיד הוועדה הוא לקבוע סטנדרטים אחידים לעבודת משרדי הממשלה העוסקים בתחומי הבנייה ולנסח את המפרט הכללי היוצר נורמה אחידה במכרזים רשמיים של מדינת ישראל וגופי ממשל מקומיים. למרות שהמפרט מחייב רק במכרזים רשמיים גם גורמים פרטיים עושים בו שימוש. המפרט משמש מאז הוצאתו כחלק ממסמכי המכרז והחוזה בכל מכרז ממשלתי ואומץ גם על ידי רשויות מקומיות, חברות ממשלתיות וחברות כלכליות רבות. המפרט מוגדר ככללי ואינו מתייחס למיזם או עבודה נקודתיים, וזאת בשונה מ"מפרט מיוחד" הכולל את תכולת העבודה המדויקת שבכל מיזם ומיזם. ההנחיות שבמפרט הכללי נועדו לתת רקע ודרישות סף אחידות בכל המכרזים הציבוריים ובדרך כלל הוא אינו נכלל כחלק ממסכמי המכרז אולם הוא עדיין מחייב בהם. כל פרק בנוי מהגדרות מפרטיות לאותו תחום - כיצד נדרש לבצע את העבודה, שלביות ודרישות איכותניות, ולאחר מכן מוגדרים אופני המדידה - מה נכלל במסגרת העבודה ובגין מה מבוצע התשלום ועל פי איזה מפתח. נכון לשנת 2024 המפרט מכיל 44 פרקים העוסקים במפרטי הבניה בתחום הבניה, התשתיות, הפיתוח, הגמר, הבטיחות ועוד. הפרקים קובעים בין השאר הנחיות למתכננים, מדדי איכות, אופן חישוב ומדידה של כמויות, אחריות ובדק, חומרי גלם, דרישות ביצוע ועוד. מידי תקופה מתעדכן המפרט ועובר התאמה ותיקונים הן בפרקים הקיימים והן בתוספת פרקים חדשים. אתר המפרט הכללי פעולות הממשלה להבטחת האיכות והבטיחות בענף הבנייה (עמ' 267), באתר מבקר המדינה, ‏2015 מורן רגב, מה לדרוש בחוזה עם קבלן איטום? בדקנו, באתר ynet, ‏29/6/2021 מפרטים כלליים של הוועדה הבין-משרדית לסטנדרטיזציה של מסמכי החוזה לבנייה ולמיחשוב, באתר הוועדה הבין-משרדית לסטנדרטיזציה, ‏1.1.2024 ניצן צבי כהן, נאבקים בהפקרות / לראשונה: יוסדר תחום הבטיחות בעבודות בנייה ממשלתיות, באתר דבר, ‏18.11.2018
יעקב רבינוביץ' תאומים

הרב יעקב רבינוביץ' תאומים (ה'תש"ד, 1944 – ו' תמוז ה'תשפ"א, 6 ביוני 2021) היה ר"מ בישיבת קול תורה לצעירים שחיבר ספרים על התלמוד הבבלי, המסילת ישרים והשב שמעתתא שהתפרסמו בעולם הישיבות. נולד לרב בנימין רבינוביץ' תאומים שהיה חוקר ועורך תורני, מעורכי האנציקלופדיה התלמודית. למד בישיבת פוניבז' בבני ברק, שם התחבב על ראשי הישיבה. בהגיעו לפרקו נישא לבתו של הרב שלום צבי שפירא, מחבר הספר 'המאור שבתורה' על התורה, ששימש כמשגיח בישיבות מיר בית התלמוד ואור התורה. התמנה לשמש כר"מ בעיון בישיבת קול תורה לצעירים ובהמשך עבר ללמד בקיאות. בגיל 62 התגלתה אצלו מחלת ALS. בעקבות כך היה משותק במשך 15 שנה, והמשיך לכתוב את ספריו דרך תוכנת מחשב שכותבת לפי תנועות העניים. במהלך מחלתו כתב סדרת ספרים 'שיעורי בקיאות' על מסכתות התלמוד בבלי שהתקבלו בכל עולם הישיבות, וכן הוציא את הספרים 'פירושא דשמעתתא' על השב שמעתתא ופירוש על המסילת ישרים. נפטר בו' תמוז ה'תשפ"א ונטמן בהר המנוחות. השאיר אחריו שישה ילדים. בנו הרב אליהו רבינוביץ תאומים משמש כר"מ בישיבת קול תורה לצעירים, בנו הרב בנימין רבינוביץ תאומים משמש כר"מ בישיבת ארחות מאיר, חתנו הרב יצחק שרייבר הוא מרבני ישיבת ארחות תורה. שיעורי בקיאות על מסכתות בבא קמא, בבא מציעא, בבא בתרא, גיטין, קידושין ונדרים ירושלים; תשמ"ו - תשע"ה פירושא דשמעתתא על השב שמעתתא, ירושלים; תשנ"ה קונטרס אפיריון יעקב, ירושלים; תשע"ג משה ויסברג, אבל: הר"מ מירושלים שחידש בתורה דרך העיניים הלך לעולמו, באתר בחדרי חרדים נעמה גרין, איבד את כל יכולותיו המוטוריות, ועמל בתורה: הגאון רבי יעקב רבינוביץ זצ"ל, באתר הידברות
אוטוטו

האם התכוונתם ל... אוטוטו (שיר של אברהם פריד) – סינגל מסוגת מוזיקה חסידית, שהוציא הזמר-יוצר החסידי אברהם פריד בשנת 2020 אוטוטו (שיר של בן-אל תבורי) – שיר של הזמר הישראלי בן-אל תבורי שיצא לאור ב-28 בינואר 2024 אוטוטו (תוכנית טלוויזיה) אוטו טוטו (פירושונים)
יעקב שטיינהויז

הרב יעקב שטיינהויז הוא ר"מ בישיבת קול תורה בירושלים, מחבר סדרת הספרים 'דבר יעקב'. נולד לרב דב זאב שטיינהויז. בבחרותו למד בישיבת פוניבז' בבני ברק. התמנה לכהן כר"מ בישיבת קול תורה לצעירים, עבר לתקופת מה לשמש כר"מ בישיבת חזון ברוך, וחזר ללמד בישיבת הגדולה ואחראי על התלמידים מחוץ לארץ. הרב שטיינהויז חיבר את סדרת הספרים 'דבר יעקב' על התלמוד בבלי, בסדרה 13 ספרים, 12 על מסכתות הש"ס ואחד דרשות על התורה. סגנון הספר הוא הבאת השאלות והנידונים המרכזיים בסוגיא, הספר פופולרי בקרב אנשי צוות בישיבות ובכלל הציבור[דרוש מקור]. אביו הרב דב זאב שטיינהויז היה רב קהילת מחזיקי הדת בקופנהגן, ובשנת ה'תש"כ מונה למשגיח בישיבת קול תורה לצעירים. דודו הרב אהרון שטיינהויז שימש כר"מ בישיבת קול תורה, והיה יושב ראש המחלקה הפדגוגית וחבר הנהלה במרכז החינוך העצמאי, וחתנו של הרב אברהם דב זוננפלד, נכדו של הרב יוסף חיים זוננפלד. בנו משה חיבר סדרת ספרים בשם "מורשת משה", בתו ברכה נעמי נפטרה בשנת ה'תשנ"ה. דבר יעקב על מסכתות פסחים, בבא קמא, בבא מציעא, בבא בתרא, סנהדרין, מכות, יבמות, כתובות, גיטין, קידושין ונדרים, ירושלים, ה'תש"ס–ה'תשפ"א דבר יעקב, באתר אוצר החכמה. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
טריסטן לייק לאבו

טריסטן לייק לאבו (באנגלית: Tristan Lake Leabu נולד ב-19 באוגוסט 1999) הוא שחקן ומוזיקאי אמריקאי. לאבו נולד בלוס אנג'לס, קליפורניה, לג'ף לאבו וג'ניפר לאבו. יש לו אחות צעירה, אריה ליריק לאבו, שהיא גם שחקנית. לאבו ערך את הופעת הבכורה שלו בתפקיד ג'ייסון ווייט, בנה של לויס ליין, בסרט "סופרמן חוזר" משנת 2006. על הופעה זו הוא זכה בפרס האמן הצעיר לשנת 2007 להופעה הטובה ביותר בסרט עלילתי - בקטגוריה שחקן המשנה הצעיר ביותר והיה מועמד להופעה הטובה ביותר של שחקן צעיר יותר בטקס פרסי סאטורן לשנת 2007. באותה שנה הופיע בסרט "בייבי סיטר". הוא שיחק את ריד הלסטרום באופרת הסבון, צעירים חסרי מנוח לאבו הוא מוזיקאי וחבר בלהקת הרוק האלטרנטיבי בלטו מלוס אנג'לס. טריסטן לייק לאבו, ברשת החברתית אקס (טוויטר) טריסטן לייק לאבו, במסד הנתונים הקולנועיים IMDb (באנגלית) טריסטן לייק לאבו, באתר AllMovie (באנגלית) טריסטן לייק לאבו, במסד הנתונים הקולנועיים KinoPoisk (ברוסית) "ICYMI Tristan Lake Leabu Interview". SoapOperaDigest.com. 12 ביולי 2017. נבדק ב-15 באפריל 2018. {{cite web}}: (עזרה) Kroll, Dan J. (2 במאי 2018). "On the Red Carpet: Tristan Lake Leabu". SoapCentral.com. נבדק ב-21 ביוני 2019. {{cite web}}: (עזרה) "28th Annual Young Artist Awards - Nominations / Special Awards". youngartistawards.org. אורכב מ-המקור ב-18 בדצמבר 2015. נבדק ב-5 בינואר 2017. {{cite web}}: (עזרה) "'The Young and the Restless' New Spoilers: Tristan Lake Leabu Cast as Reed, Michael Muhney Responds to Petition". CitizenOracle. 15 בדצמבר 2016. נבדק ב-5 בינואר 2017. {{cite web}}: (עזרה) "Y&R cast Tristan Lake Leabu as Reed Hellstrom". soaps.sheknows.com. 26 בדצמבר 2016. נבדק ב-5 בינואר 2017. {{cite web}}: (עזרה) Bringhurst, Tracy (11 באוגוסט 2021). "L.A. Band Balto Playing at Neurolux". Idaho Press (באנגלית). נבדק ב-2021-09-07. {{cite web}}: (עזרה) "Daytime Emmy Nominations: 'General Hospital' Leads Programs & CBS Tops Networks". Deadline Hollywood. 21 במרץ 2018. {{cite web}}: (עזרה)
סדר ספונטני

סדר ספונטני, המכונה גם ארגון עצמי במדעי הטבע, היא ההגחה הספונטנית של סדר מתוך כאוס. המונח "ארגון עצמי" משמש לעיתים קרובות יותר לתיאור תהליכים פיזיזקליים ותהליכים ביולוגיים, בעוד ש"סדר ספונטני" משמש בדרך כלל לתיאור הופעתם של סוגים שונים של סדרים חברתיים ברשתות חברתיות אנושיות כתוצאה מהתנהגות אנשים שיש להם אינטרס עצמי, ולא מנסים בהכרח ליצור סדר באמצעות תכנון. דוגמאות מוצעות למערכות שהתפתחו באמצעות סדר ספונטני או ארגון עצמי כוללות מגוון גדול של תופעות כולל התפתחות מבנה גבישים, תא ברנארד, היווצרות מבנים באסטרופיזיקה ובקוסמולוגיה, בנייה עצמית של מולקולות (אנ'), התפתחות החיים על פני כדור הארץ, הומואסטזיס, מערכות אקולוגיות, התפתחות שפות וכתב, התפתחות האינטרנט, ויקיפדיה, כלכלת שוק חופשי. קיימת הבחנה בין מבנים מסודרים באופן ספונטני לביו ארגונים כרשתות ללא קנה מידה (אנ')כאשר ארגונים הם רשתות היררכיות. בכלכלה ובמדעי החברה, סדר ספונטני הוגדר על ידי פרידריך האייק כ"תוצאה של פעולות אנושיות, לא של עיצוב בידי בני אדם." בכלכלה, יש המתארים סדר ספונטני כהתנהגות שיווי משקל בקרב אנשים בעלי אינטרס אישי, שסביר ביותר להתפתח ולשרוד, תוך צייות לתהליך הברירה הטבעית "הישרדות הסבירות ביותר". סדר ספונטי אחד יכול לגרום להפרעה לסדר ספונטני אחר. לדוגמה פלישה של מינים עלולה להרוס מערכת אקולוגית קיימת. השפעות סביבתיות של חקלאות (כמו סחף קרקע) או של כלכלה תעשייתית (כמו כרייה או זיהום מים) עלולות לגרום להרס סביבתי שגורם להפרעה למערכות אקולוגיות קיימות. הפרעה למערכות אקולוגיות עלולה לגרום להכחדת מינים או להתמוטטות כוללת של המערכת האקולוגית במקום מסוים. דבר זה בתורו עלול לגרום להפרעה לסדר החברתי והכלכלי האנושי שנשען על מערכות אקולוגיות קיימות לפעמים עד כדי התמוטטת כוללת או הכחדה של אותה חברה. Xiaoli Dong, Stuart G. Fisher, Ecosystem spatial self-organization: Free order for nothing?, Ecological Complexity 38, 2019-04-01, עמ' 24–30 doi: 10.1016/j.ecocom.2019.01.002 Yong Tao, Spontaneous economic order, Journal of Evolutionary Economics 26, 2016-07-01, עמ' 467–500 doi: 10.1007/s00191-015-0432-6 דוגמאות בספר התמוטטות, ג'ארד דיימונד
פיקרינג

האם התכוונתם ל... אדוארד צ'ארלס פיקרינג – היה אסטרונום אמריקאי ג'ון פיקרינג (שופט) – מושל ניו המפשייר דונלד פיקרינג – שחקן אנגלי טימות'י פיקרינג – מזכיר המדינה השלישי של ארצות הברית תומאס פיקרינג – דיפלומט אמריקאי נונאטאק פיקרינג
אייר טאג

אֵיּר טָאג (באנגלית: AirTag) הוא מכשיר איתורן זעיר שפותח בידי חברת אפל (Apple). המכשיר נועד לאתר מחזיקי מפתחות, ארנקים, תיקי יד וכד׳. המכשיר מתחבר לאייפון בלבד. בהפעלה הראשונית של המכשיר יש להגדיר באמצעות אפליקציה בעלות על המכשיר וכן את שמו. במקרה והחפץ אליו מוצמד המכשיר נאבד, יש להגדיר באפליקציה את מצבו כאבוד. מרגע הפעלת מצבו כאבוד, כל מכשיר אייפון בסביבת המכשיר יקבל הודעה כי בסמיכותו ישנו חפץ אבוד, והמכשיר עצמו ישמיע צפצוף כשיתקרבו אליו. המכשיר יצפצף גם במקרה שהחפץ לא הוזז ממקומו זמן רב, אף אם מצבו לא הוגדר כאבוד. המעקב אחרי המכשיר יתבצע בעזרת אפליקציית המעקב של אפל, Find My. באייפונים המכילים את שבב ה-u1, כאשר מתקרבים עם האייפון עצמו לרדיוס הקליטה של המכשיר, קיימת אפשרות לעקוב אחריו באמצעות חיצים המוצגים באפליקציה. כך אם החפץ נאבד בתוך מבנה סגור ניתן לחפש אותו עד הנקודה המדויקת בה הוא נמצא. המכשיר מורכב מבסיס פלסטיק בצבע לבן המכיל בתוכו סוללת CR2032, ומחלק עליון מתברג עשוי אלומיניום. צורתו עגולה ושטוחה. אתר האינטרנט הרשמי של אייר טאג מדיה וקבצים בנושא אייר טאג בוויקישיתוף מידע אודות AirTag באתר Apple, באתר Apple